ΑΝΑΚYΚΛΩΣΗ

ΜΑΘΗΜΑ: ΔΙΑΔΙΚΤΥΑΚΑ ΠΕΡΙΒΑΛΛΟΝΤΑ ΜΑΘΗΣΗΣ

ΧΧΧΧ

8Ο Εξάμηνο - ΕΑΡΙΝΌ 2022-2023

**Διεύθυνση της αρχικής σελίδας στο wiki των PbWorks:** <http://anakiklosimpies.pbworks.com/>

**Σύντομη περιγραφή για σχεδιαστές που εστιάζουν στη χρήση της εκπαιδευτικής τεχνολογίας:**

Το διαμάντι του σχεδιασμού μας είναι η δραστηριότητα με την κατασκευή μουσικού οργάνου. Καθώς ένας από τους βασικούς μας στόχους είναι και η δημιουργία πολυτροπικού κειμένου που μπορεί να επιτευχθεί αποκλειστικά και μόνο με τη χρήση του λογισμικού PdWorks. (wiki)

**Σύντομη περιγραφή για εκπαιδευτικούς:**

Ο παρακάτω σχεδιασμός ξεφεύγει από τα αυστηρώς προκαθορισμένα όρια της παραδοσιακής διδασκαλίας και υπόσχεται ότι θα καταφέρει να διεγείρει και να κρατήσει αμείωτο το ενδιαφέρον των μαθητών κατά τη διάρκεια όλων των διδακτικών ωρών. Επιπλέον, ενθαρρύνει την ενεργητική εμπλοκή των μαθητών, την ανάληψη πρωτοβουλιών και την αυτενέργεια. Προωθεί την συνεργασία μεταξύ των μαθητών, εφόσον εργάζονται σε ομάδες και όλα τα εφόδια που μπορεί να αποκομίσει κανείς μέσω της ομαδικότητας, όπως ο διάλογος, η έκφραση και ανταλλαγή απόψεων, η ανάπτυξη κριτικής σκέψης και η ευγενής άμιλλα.

**Τι θα χρειαστεί να έχει ετοιμάσει ο/η εκπαιδευτικός εκτός υπολογιστή;**

Χειραπτικό υλικό (ανακυκλώσιμα υλικά, ψαλίδια, κόλλες, σχοινί, μαρκαδόρους, αυτοκόλλητα κλπ)

Θα οργανώσει επίσκεψη στην έκθεση που κάνει η περιβαλλοντική ομάδα του Πανεπιστημίου Θεσσαλίας στον θόλο του κτιρίου του Παιδαγωγικού τμήματος Δημοτικής Εκπαιδευσης.

Και για την παραπάνω επίσκεψη χρειάζεται η άδεια των γονιών.

**Τι άλλα λογισμικά ή συσκευές θα χρειαστεί να έχει διαθέσιμα εκτός από τα Pbworks; Τι συνεργασία με γονείς χρειάζεται στο ψηφιακό κομμάτι;**

* Pixton
* Kahoot
* Η/Υ από το εργαστήριο υπολογιστών

**Στόχοι / προσδοκώμενα μαθησιακά αποτελέσματα (γνώσεις, δεξιότητες, αξίες-στάσεις):**

Γνωστικοί στόχοι:

1. Να αναγνωρίσουν ποια προϊόντα ανακυκλώνονται και να μπορούν να τα ταξινομούν ανάλογα με το υλικό κατασκευής τους (συμβάλλω γενικώς)
2. Να γνωρίσουν τρόπους επαναχρησιμοποίησης υλικών (συμβάλλω γενικώς)

Αξιακοί στόχοι:

1. Να αποκτήσουν ηθικές, κοινωνικές και περιβαλλοντικές αξίες (συμβάλλω γενικώς)
2. Να ευαισθητοποιηθούν για το πρόβλημα των απορριμμάτων και να είναι σε θέση να συμβάλλουν έμπρακτα στην μείωσή του (συμβάλλω γενικώς)

Στόχοι δεξιοτήτων:

1. Να αντιληφθούν την δομή πολυτροπικών κειμένων και να είναι σε θέση να συντάξουν ένα πολυτροπικό κείμενο χρησιμοποιώντας το λογισμικό του wiki (συμβάλλω γενικώς)
2. Να είναι σε θέση να χειρίζονται το λογισμικό pixton και να δημιουργούν δική τους ιστορία σε κόμικ (εκτίθεμαι)

Περιγραφή του σεναρίου

**Τάξη:** ΣΤ

**Αριθμός μαθητών:** 16

**Αριθμός διδακτικών ωρών:** 8 διδακτικές ώρες

**Μάθημα:** Project

**Θεματική ενότητα:** Ανακύκλωση

**Σκαλωσιά 2: Περισσότερο αδρή**

|  |  |  |
| --- | --- | --- |
| **Διάρκεια** | **Στόχοι** | **Δραστηριότητες** |
| **Δραστ. 1:** 45 λεπτά  **Δραστ. 2 και 3:** 90 λεπτά  **Δραστ. 4:** 90 λεπτά  **Δραστ. 5 και 6:** 90 λεπτά  **Δράση:** 45 λεπτά | 1. Να αναγνωρίσουν ποια προϊόντα ανακυκλώνονται και να μπορούν να τα ταξινομούν ανάλογα με το υλικό κατασκευής τους.  2. Να γνωρίσουν τρόπους επαναχρησιμοποίησης υλικών.  3. Να αποκτήσουν ηθικές, κοινωνικές και περιβαλλοντικές αξίες.  4. Να ευαισθητοποιηθούν για το πρόβλημα των απορριμμάτων και να είναι σε θέση να συμβάλλουν έμπρακτα στην μείωσή του.  5. Να αντιληφθούν την δομή πολυτροπικών κειμένων και να είναι σε θέση να συντάξουν ένα πολυτροπικό κείμενο χρησιμοποιώντας το λογισμικό του wiki.  6. Να είναι σε θέση να χειρίζονται το λογισμικό pixton και να δημιουργούν δική τους ιστορία σε κόμικ. | **Αφόρμηση:** Ζητώ από τους μαθητές να ανακαλέσουν στη μνήμη τους αν έχουν παρατηρήσει κάποια διαφορά σχετικά με το πως είναι το προαύλιο του σχολείου το πρωί που έρχονται με την έναρξη των μαθημάτων και πως το μεσημέρι απόγευμα που φεύγουν, στο τέλος της ημέρας/ μετά το ολοήμερο. Ρωτώ από που προέρχονται τα σκουπίδια;  **Δραστηριότητα 1.:** Μεταφερόμαστε στο εργαστήριο πληροφορικής όπου θα γίνει η γνωριμία των παιδιών με το λογισμικό wiki. Τους εξηγώ ότι η συγκεκριμένη ενότητα του project θα γίνει με τη χρήση του wiki. Χωρίζω τα παιδιά σε 4 ομάδες. Στην 1η ομάδα ζητώ να γράψουν τον ορισμό της ανακύκλωσης, στη 2η να βρουν και να καταγράψουν τη διαδικασία της ανακύκλωσης, στην 3η πως γίνεται η διαλογή των σκουπιδιών στους κάδους με βάση το υλικό κατασκευής τους και στην 4η με βάση πληροφορίες που θα βρουν στο Διαδίκτυο, να απαντήσουν στο ερώτημα: Τηρείται η ανακύκλωση στην Ελλάδα;  **Δραστηριότητα 2.:** Μέσα στο wiki προβάλλεται μία εικόνα από το προαύλιο ενός σχολείου στην οποία υπάρχουν σκουπίδια από διάφορα υλικά και οι μαθητές καλούνται να φτιάξουν έναν πίνακα και να τα ταξινομήσουν με βάση τις διάφορες κατηγορίες κάδων ανακύκλωσης.  **Δραστηριότητα 3.:** Έχω φέρει στην τάξη υλικά όπως μεταλλικά βαζάκια, πλαστικά καπάκια από μπουκάλια, γυάλινα μπουκάλια και διάφορα χαρτιά από εφημερίδες, χαρτόνια από μπουκάλια γάλατος, κύλινδρο από χαρτί υγείας κλπ και ζητώ να κατασκευάσουν ό,τι θέλουν ώστε να αξιοποιήσουν αυτά τα υλικά.  **Δραστηριότητα 4.:** Ζητώ να αναζητήσουν στο Διαδίκτυο πως κατασκευάζεται ένα μουσικό όργανο (όποιο θέλει η κάθε ομάδα-διαφορετικό) και να γράψουν στο wiki τους, τα βήματα που πρέπει να ακολουθήσουν για να το κατασκευάσουν. Έπειτα, ακολουθώντας τα βήματα, το κατασκευάζουν (έχω φέρει όλα τα απαραίτητα υλικά). Ζητούμενο ακόμη είναι να καταγράψουν σε φωτογραφίες την όλη διαδικασία και να τις αναρτήσουν στη σελίδα τους.  **Δραστηριότητα 5.:** Έχω βάλει μέσα στο wiki ένα βίντεο που απαριθμεί τα θετικά-πλεονεκτήματα της ανακύκλωσης, με σκοπό να διεγείρει το ενδιαφέρον των μαθητών και να προκαλέσει την ευαισθητοποίησή τους. Στη συνέχεια αφιερώνουμε λίγο χρόνο και τους παρουσιάζουμε ένα νέο λογισμικό το pixton, με τη χρήση του οποίου καλούνται να φτιάξουν από ένα κόμικ η κάθε ομάδα με θέμα τα απορρίμματα και την ανακύκλωση. Τέλος αναρτούν το κόμικ τους μέσα στο wiki.  **Δραστηριότητα 6.:** Τέλος έχω τοποθετήσει μέσα στο wiki έναν σύνδεσμο που πατώντας τον οι μαθητές θα οδηγηθούν στο περιβάλλον του Kahoot, όπου υπάρχουν κάποιες ερωτήσεις κατανόησης και εμπέδωσης σε μορφή Σωστού/ Λάθους.  **Δράση:** Έχω οργανώσει σε συνεργασία με το Πανεπιστήμιο Θεσσαλίας, να γίνει μία επίσκεψη στην έκθεση που γίνεται στον θόλο του κτιρίου του Παιδαγωγικού τμήματος Δημοτικής Εκπαίδευσης του Βόλου, όπου υπάρχουν διάφορα εκθέματα φτιαγμένα από ανακυκλώσιμα υλικά. Σε συνεννόηση με τους υπεύθυνους της περιβαλλοντικής ομάδας και των οργανωτών της έκθεσης, θα είναι διαθέσιμοι να απαντήσουν σε τυχόν ερωτήσεις των μαθητών και θα γίνει μία εποικοδομητική συζήτηση. |
| **Αξιολόγηση:**  **Αρχική:** Στην πρώτη φάση, με τη μορφή καταιγισμού ιδεών κατά την αφόρμηση.  **Διαμορφωτική:** Μέσω των δραστηριοτήτων για διαδικασία ανακύκλωσης-τρόποι διαλογής απορριμμάτων, ταξινόμησης απορριμμάτων, κατασκευών για αξιοποίηση ανακυκλώσιμων υλικών και δημιουργία κόμικ.  **Τελική:** Με τη βοήθεια των ερωτήσεων κλειστού τύπου του Kahoot. | | | | |

**Δικαιολόγηση των κύριων σημείων:**

Ο συγκεκριμένος σχεδιασμός, στοχεύει στην εκπλήρωση κάποιων διδακτικών στόχων που δύσκολα επιτυγχάνονται χωρίς την χρήση του λογισμικού wiki. (PdWorks). Πιο συγκεκριμένα, οι μαθητές θα γνωρίσουν τα πολυτροπικά κείμενα και θα καλλιεργήσουν δεξιότητες που αφορούν τη δημιουργία δικών τους τέτοιου είδους κειμένων. Τους δίνεται η δυνατότητα να ερμηνεύουν, να συλλέγουν και να κατηγοριοποιούν διάφορες πληροφορίες διαμορφώνοντας έτσι το δικό τους υλικό και αρχείο. Ακόμη, το λογισμικό αυτό ενδείκνυται για ομαδικές εργασίες. Κάτι τέτοιο, τους επιτρέπει να λειτουργούν αυτόνομα, να παίρνουν πρωτοβουλίες και συγχρόνως να δουλεύουν ομαδικά, αναπτύσσοντας έτσι σχέσεις διαλόγου, συνεργασίας και αλληλεπίδρασης μεταξύ τους.

**Σημεία όπου μπορεί να πάει «στραβά» ο σχεδιασμός:**

Οι μαθητές θα είναι σε θέση να ανταποκριθούν στον συγκεκριμένο σχεδιασμό εφόσον γνωρίζουν βασικές δεξιότητες χρήσης υπολογιστή. Μαθητές οι οποίοι μπορεί να χρειαστούν κάποια επιπλέον υποστήριξη, είναι αυτοί που δεν έχουν μεγάλη εξοικείωση με την πλοήγηση στο διαδίκτυο και τις γενικές δεξιότητες χρήσης του υπολογιστή. Επιπλέον, ένα ακόμη πρόβλημα που μπορεί να προκύψει είναι οι συγκρούσεις εντός της ομάδας και δυσκολίες που αφορούν στην ανάληψη ευθυνών και συνεννόησης – οργάνωσης μεταξύ των μαθητών.